PMIndiaData/PMIndiaSum huggingface dataset:
కొరియా గణతంత్రం అధ్యక్షుడు, ఇటలీ ప్రధాని మరియు నార్వే ప్రధాని లతో భేటీ అయిన ప్రధాన మంత్రి శ్రీ మోదీ

హాంబర్గ్ లో జి 20 శిఖరాగ్ర సమావేశం సందర్భంగా ప్రధాన మంత్రి శ్రీ నరేంద్ర మోదీ ఈ రోజు కొరియా గణతంత్రం అధ్యక్షుడు, శ్రేష్ఠుడు శ్రీ మూన్ జే-ఇన్ ను కలుసుకొన్నారు. అధ్యక్ష ఎన్నికలలో విజేతగా నిలచినందుకుగాను ప్రెసిడెంట్ శ్రీ మూన్ కు ప్రధాన మంత్రి శ్రీ మోదీ స్వయంగా అభినందనలు తెలియజేశారు. ఈ సందర్భంగా ప్రెసిడెంట్ తనను అభినందిస్తూ ప్రధాన మంత్రి ఫోన్ లో సంభాషించడాన్ని జ్ఞ‌ాపకం చేసుకొన్నారు. అంతే కాక, శ్రీ మోదీ కొరియా భాషలో ట్విటర్ లో అభినందన సందేశాన్ని పంపించడాన్ని కూడా శ్రీ మూన్ గుర్తుకు తెచ్చుకొంటూ, ఆ ట్వీట్ ను దక్షిణ కొరియా ప్రజలు ఎంతో ఆత్మీయంగా స్వీకరించారని ఆయన చెప్పారు. ఇరువురు నేతలూ భారతదేశానికి, దక్షిణ కొరియాకు మధ్య నెలకొన్న ప్రత్యేక వ్యూహాత్మక భాగస్వామ్యాన్ని మరింతగా- మరీ ముఖ్యంగా ‘మేక్ ఇన్ ఇండియా’, ‘డిజిటల్ ఇండియా’, ‘స్టార్ట్ అప్ ఇండియా’, తదితర కార్యక్రమాలలో పాలుపంచుకోవడం ద్వారా- పెంపొందించుకోవాలన్న నిబద్ధతను వ్యక్తం చేశారు. వీలయినంత త్వరలో భారతదేశ పర్యటనకు రావలసిందిగా అధ్యక్షుడు శ్రీ మూన్ ను ప్రధాన మంత్రి ఆహ్వానించారు. ఈ ఆహ్వానాన్ని అధ్యక్షుడు స్వీకరించారు. ఇటలీ ప్రధాన మంత్రి, శ్రేష్ఠుడు శ్రీ పావొలో జెంటోలిని తో ప్రధాన మంత్రి శ్రీ మోదీ జరిపిన చర్చలు ద్వైపాక్షిక సంబంధాలను- మరీ ముఖ్యంగా వ్యాపారం, పెట్టుబడులు, ప్రజలకు ప్రజలకు మధ్య సంబంధాల విషయంలో ఈ సంబంధాలను- పెంపు చేసుకోవడం ప్రధానంగా సాగాయి. ఈ సంవత్సరం నవంబరులో భారతదేశంలో జరిగే ఫూడ్ ప్రాసెసింగ్ ఎగ్జిబిషన్ అయినటువంటి ‘వరల్డ్ ఫూడ్ ఇండియా’ లో ఇటలీ పాలుపంచుకోవాలంటూ ప్రధాన మంత్రి శ్రీ మోదీ ఆహ్వానించారు. ద్వైపాక్షిక సహకారాన్ని బలోపేతం చేసుకొనే దిశగా రెండు దేశాల మధ్యతరహా సంస్థలకు మధ్య అన్యోన్యతను ప్రోత్సహించడానికి ప్రాధాన్యమివ్వవలసివుందని నేతలు ఇరువురూ అంగీకరించారు. ఇటలీ ప్రధాని తమ దేశంలో పారిశ్రామిక రంగంతో సహా పలు రంగాలలో భారతీయ పెట్టుబడులను ప్రశంసించారు. ఆఫ్రికాలో అభివృద్ధిని ప్రోత్సహించడానికి, జల వాయు పరివర్తనను నిరోధించడానికి అనువైన పరిష్కారాలను అందించేందుకు కలసి కృషి చేయగల అవకాశాలపైన కూడా ఉభయ నాయకులు చర్చ జరిపారు. ప్రధాన మంత్రి శ్రీ మోదీ మరియు నార్వే ప్రధాని ఎర్నా సోల్ బర్గ్ గారు ద్వైపాక్షిక అంశాలపై, ప్రత్యేకించి ఆర్థిక సంబంధాలను పటిష్ఠపరచుకోవడం గురించి చర్చించారు. నేషనల్ ఇన్ వెస్ట్ మెంట్ అండ్ ఇన్ ఫ్రాస్ట్రక్చర్ ఫండ్ లో నార్వే కు చెందిన పెన్షన్ ఫండులు ప్రాతినిధ్యం వహించాలంటూ ప్రధాన మంత్రి వాటిని ఆహ్వానించారు. యుఎన్ జిఎ సమావేశాల వేళ ఓశియన్ సమావేశంలో పాల్గొనవలసిందిగా భారతదేశాన్ని నార్వే ప్రధాని ఆహ్వానించారు. సుస్థిర అభివృద్ధి లక్ష్యాల (ఎస్ డిజి) సాధనలో సహకారానికి ప్రతీకాత్మకంగానా అన్నట్టు ఒక ఫుట్ బాల్ ను ప్రధాని సోల్ బర్గ్ గారు సమావేశం ముగింపు సమయంలో ప్రధాన మంత్రి శ్రీ మోదీ కి అందజేశారు. ఆ ఫుట్ బాల్ మీద ఎస్ డి జి అనే అక్షరాలు చిత్రించి ఉన్నాయి.
నటుడు శ్రీ  పునీత్ రాజ్ కుమార్ మృతి పట్ల సంతాపం తెలిపిన ప్రధాన మంత్రి

నటుడు శ్రీ పునీత్ రాజ్ కుమార్ మృతి పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రిఒక ట్వీట్ లో – ‘‘ప్రతిభావంతుడు అయిన నటుడు శ్రీ పునీత్ రాజ్ కుమార్ ను క్రూరమైన విధి మనకు దూరం చేసివేసింది. ఆయన కన్నుమూయవలసిన వయస్సు కాదు ఇది. ఆయన చలన చిత్రాల తో పాటు అద్భుతమైనటువంటివ్యక్తిత్వాన్ని రాబోయే తరాలు ఆప్యాయం గా స్మరించుకొంటాయి. ఆయన కుటుంబాని కి, ఆయన ను అభిమానించే వారికి ఇదేనా సంతాపం. ఓమ్ శాంతి.’’ అని పేర్కొన్నారు.
శ్రీ అనుపమ్ ఖేర్ నాయకత్వంలో ప్రధాన మంత్రిని కలిసిన కళాకారులు, రచయితల బృందం

శ్రీ అనుపమ్ ఖేర్ నాయకత్వంలో 51 మంది కళాకారులు, రచయితల బృందం.. ప్రధాన మంత్రి శ్రీ నరేంద్ర మోదీ గారిని కలిసింది. అంతకుముందు ఈ బృందం రాష్ట్రపతికి వినతి పత్రం సమర్పించింది. దేశంలో అభివృద్ధిని పెంపొందించేందుకు ప్రధాన మంత్రి చేపడుతున్న కార్యక్రమాలను పక్కదారి పట్టించేందుకు, తద్వారా దేశ ప్రతిష్ఠను భ్రష్టు పట్టించేందుకు ఓ వర్గం వ్యక్తులు రాజకీయ ఎజెండాతో చేపడుతున్న కార్యక్రమాలపై ఆందోళన వ్యక్తం చేశారు. ఈ సందర్భంగా ప్రధాని మాట్లాడుతూ.. భారతదేశ సంస్కృతి ఎప్పుడో అసహనాన్ని మించిపోయింనది.. దానికి ప్రతిదానిని స్వీకరించటమే తెలుసని అన్నారు.
ముంబ‌యి లో వ్యాపార రంగ ప్ర‌ముఖుల‌ తో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ముంబ‌యి లో వ్యాపార రంగ ప్ర‌ముఖుల‌ తో ఈ రోజు భేటీ అయ్యి వారితో ముఖాముఖి సంభాషించారు. భార‌త‌దేశ ఆర్థిక‌ వ్య‌వ‌స్థ లో భాగ‌మైన ప‌లు విభాగాల‌కు ప్రాతినిధ్యం వ‌హిస్తున్నటువంటి 41 మంది వ్యాపార రంగ ప్ర‌ముఖులు ఈ స‌మావేశంలో పాలుపంచుకొన్నారు. కేంద్ర ప్ర‌భుత్వం గత నాలుగు సంవ‌త్స‌రాల‌లో ప్ర‌వేశ‌పెట్టిన విధాన‌ప‌ర‌మైన సంస్క‌ర‌ణ‌లు మ‌రియు కార్య‌క్ర‌మాలు రెండు గంట‌ల‌కు పైగా సాగిన సమావేశంలో స‌మ‌గ్రంగా చ‌ర్చ‌ కు వచ్చాయి. ఆర్థిక వృద్ధి కి, ఇంకా అభివృద్ధి కి పారిశ్రామిక రంగం అందించిన తోడ్పాటు ను గురించి కూడా ఈ సందర్భంగా చ‌ర్చకు వచ్చింది. దేశంలో వ్యాపార సంబంధ వాతావ‌ర‌ణంలోని మెరుగుద‌ల‌ను ప‌రిశ్ర‌మ కు చెందిన అనేక మంది ప్ర‌తినిధులు ప్ర‌శంసించారు. ఇది భార‌త‌దేశ వృద్ధి అవ‌కాశాలు నెర‌వేర‌డంలో తోడ్ప‌డ‌గ‌ల‌ద‌ని వారు అన్నారు. ప్ర‌ధాన మంత్రి కి ఉన్న‌టువంటి ‘న్యూ ఇండియా’ యొక్క దార్శ‌నిక‌త‌ కు వారు వారి యొక్క ఆమోదాన్ని తెలిపారు. న‌వ పారిశ్రామికుల‌తోను, స్టార్ట్‌-అప్ ల‌తోను తాను ఇటీవ‌ల జ‌రిపిన చ‌ర్చ‌ల‌ను గురించి ప్ర‌ధాన మంత్రి వివ‌రించారు. దేశంలో ప్ర‌స్తుతం ఒక స‌కారాత్మ‌క‌మైన ఆలోచ‌న‌ల స‌ర‌ళి, ఇంకా ‘‘సాధించ‌గ‌లుగుతాము’’ అనేటటువంటి ఒక స్ఫూర్తి ప‌రివ్యాప్తం అవుతున్నాయ‌ని ఆయ‌న అన్నారు. పెద్ద ఎత్తున పెట్టుబ‌డి పెట్టాల‌ని- ప్ర‌త్యేకించి వ్య‌వ‌సాయ‌ రంగంలో ఈ ప‌ని చేయాల‌ని- కార్పొరేట్ రంగానికి ఆయన విజ్ఞప్తి చేశారు. దేశీయంగా త‌యారు చేయ‌డాన్ని ప్రోత్స‌హించ‌వ‌ల‌సిన అవ‌స‌రం ఉంద‌ని ఆయ‌న స్ప‌ష్టం చేస్తూ వైద్య ఉప‌క‌ర‌ణాలు, ఎల‌క్ట్రానిక్స్ మ‌రియు ర‌క్ష‌ణ రంగ సామ‌గ్రి వంటి రంగాల‌లో ఉత్ప‌త్తిని పెంపొందించ‌వ‌ల‌సిన ఆవ‌శ్య‌క‌తను గురించి చెప్పుకొచ్చారు. అంతక్రితం, కేంద్ర ఆర్థిక మంత్రి శ్రీ పీయూష్ గోయ‌ల్ భార‌త‌దేశ ఆర్థిక వ్య‌వ‌స్థ అధిక వృద్ధి దిశ‌ గా ప‌య‌నించేందుకు కేంద్ర ప్ర‌భుత్వం గత నాలుగు సంవ‌త్స‌రాల‌లో చేప‌ట్టిన కార్య‌క్రమాల‌ను ఏకరువు పెట్టారు. సాంకేతిక విజ్ఞానం, నూత‌న ఆవిష్క‌ర‌ణ‌ల యొక్క ప్రేర‌ణ‌, అభివృద్ధి సాధ‌న కోసం ప‌రిపూర్ణ‌మైన విధానాలతో పాటు విధాన‌ప‌ర‌మైన చొర‌వ‌ల‌ను గురించి కూడా ఆయ‌న వివ‌రించారు.
గురుద్వారా లఖ్ పత్ సాహిబ్ లో గురు నానక్ దేవ్ జీ యొక్క గురు పురబ్ ఉత్సవాలను ఉద్దేశించి ప్రసంగించనున్న ప్రధాన మంత్రి

గురు నానక్ దేవ్ జీ యొక్క గురు పర్వ్ ఉత్సవాల సందర్భం లో ప్రధాన మంత్రి శ్రీ నరేంద్ర మోదీ గుజరాత్ లోని కచ్ఛ్ లో గల గురుద్వారా లఖ్ పత్ సాహిబ్ లో 2021వ సంవత్సరం డిసెంబర్ 25వ తేదీ న మధ్యాహ్నం పూట సుమారు 12 గంటల 30 నిమిషాల వేళ కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. ప్రతి సంవత్సరం లో డిసెంబర్ 23 నుంచి డిసెంబర్ 25వ తేదీ వరకు గురు నానక్ దేవ్ జీ యొక్క గురు పర్వ్ ను గుజరాత్ లోని ‘సిక్కు సంగత్’ గురుద్వార్ లఖ్ పత్ సాహిబ్ లో నిర్వహిస్తూ వస్తున్నది. గురు నానక్ దేవ్ జీ తన యాత్ర ల సందర్భం లో లఖ్ పత్ లో బస చేశారు. ఆయన ధరించినటువంటి చెక్క తో చేసిన పాదరక్షలను, ఒక పల్లకీ ని, ఇంకా ఆయన చేతి రాత గ్రంథాలను, గురుముఖీ భాష లో రాసిన రచనలు సహా ఆయన కు చెందిన కొన్ని వస్తువుల ను గురుద్వారా లఖ్ పత్ సాహిబ్ లో పదిల పరచడం జరిగింది. ఈ గురుద్వారా 2001వ సంవత్సరం లో సంభవించిన భూకంపం వేళ దెబ్బతిన్నది. అప్పట్లో గుజరాత్ ముఖ్యమంత్రి గా పని చేసిన శ్రీ నరేంద్ర మోదీ దీనికి వెనువెంటనే తగిన మరమ్మతు పనుల ను జరిపించడానికి చొరవ తీసుకొన్నారు. ఇది సిఖ్ఖు పంథ్ పట్ల ప్రధాన మంత్రి కి ఉన్నటువంటి ప్రగాఢమైన భక్తి శ్రద్ధల ను చాటి చెప్పడమే కాక మరెన్నో ఇటీవలి ప్రయాసల లో సైతం ఆయనకు గల ఈ భక్తి శ్రద్ధల ను ప్రతిబింబించింది. ఆ ప్రయాసల లో గురు నానక్ దేవ్ జీ యొక్క 550వ ప్రకాశ్ పురబ్, గురు గోబింద్ సింహ్ జీ యొక్క 350వ ప్రకాశ్ పురబ్, గురు తేగ్ బహాదుర్ జీ యొక్క 400వ ప్రకాశ్ పురబ్ ఉత్సవాలు భాగం గా ఉన్నాయి.
పెట్రోలియ‌మ్ & సేఫ్టీ ఆర్గ‌నైజేష‌న్ (పిఇఎస్ఒ) లో కాడ‌ర్ రివ్యూ కు మ‌రియు ఇండియ‌న్ పెట్రోలియ‌మ్ & ఎక్స్‌ప్లోజివ్స్ సేఫ్టీ స‌ర్వీస్ (ఐపిఇఎస్ఎస్‌) పేరిట టెక్నిక‌ల్ కేడ‌ర్ యొక్క గ్రూప్ ‘ఎ’ స‌ర్వీసు ను ఏర్పాటు చేయ‌డానికి ఆమోదం తెలిపిన మంత్రివ‌ర్గం

పెట్రోలియ‌మ్ & సేఫ్టీ ఆర్గ‌నైజేష‌న్ (పిఇఎస్ఒ) లో కాడ‌ర్ రివ్యూ కు మ‌రియు ఇండియ‌న్ పెట్రోలియ‌మ్ & ఎక్స్‌ప్లోజివ్స్ సేఫ్టీ స‌ర్వీస్ (ఐపిఇఎస్ఎస్‌) పేరిట టెక్నిక‌ల్ కేడ‌ర్ యొక్క గ్రూప్ ‘ఎ’ స‌ర్వీసు ను ఏర్పాటు చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ నిర్ణ‌యం సంస్థ‌ లో సిబ్బంది సంఖ్య‌ను మ‌రియు ద‌క్ష‌త ను పెంచ‌నుంది; అలాగే, సంస్థ లో గ్రూప్ ‘ఎ’ అధికారుల వృత్తి జీవ‌నం పురోగమించేందుకు కూడా బాట వేయ‌నుంది. పూర్వ‌రంగం: పిఇఎస్ఒ అనేది పారిశ్రామిక విధానం మ‌రియు ప్రోత్సాహాల విభాగం (డిఐపిపి) ప‌రిధిలో ప‌నిచేసే ఒక కింది స్థాయి కార్యాల‌యం. ఈ సంస్థ పేలుడు ప‌దార్థాలు, కంప్రెస్‌డ్ గ్యాసెస్ ఇంకా పెట్రోలియ‌మ్ ల వంటి ప‌దార్థాల తాలూకు భ‌ద్ర‌త‌ను నియంత్రించేందుకు ఒక నోడ‌ల్ ఏజెన్సీ గా ఏర్పాటై, 1898 నుండి దేశ ప్ర‌జ‌ల‌కు సేవలు అందిస్తూ వ‌స్తోంది. కాల‌క్ర‌మంలో పిఇఎస్ఒ యొక్క బాధ్య‌తలు మ‌రియు పాత్ర బ‌హుముఖాలుగా విస్తరించి వివిధ రంగాల‌లోకి వ్యాపించాయి. ప్ర‌స్తుతం ఈ సంస్థ పేలుడు ప‌దార్థాలు, పెట్రోలియ‌మ్‌, కంప్రెస్‌డ్ గ్యాసెస్‌, ప్రెష‌ర్ వెసల్స్‌, గ్యాస్ సిలిండ‌ర్ లు, దేశాంత‌ర గొట్ట‌పు మార్గాలు, ద్ర‌వీకృత స‌హ‌జ వాయువు (ఎల్ఎన్‌జి), కంప్రెస్‌డ్ నేచుర‌ల్ గ్యాస్ (సిఎన్‌జి), ఆటో లిక్విఫైడ్ పెట్రోలియ‌మ్ గ్యాస్ (ఆటో ఎల్‌పిజి) తదితర విస్తృత శ్రేణి అంశాల‌ను పరిష్కరిస్తోంది. అనేక రెట్ల మేరకు హెచ్చిన పని భారం లైసెన్స్ డ్ ప్రెమిసిజ్ ల మరియు ఇత‌ర కార్య‌క‌లాపాల‌ సంఖ్య అమాంతం పెరగడంలో ద్యోతకమవుతోంది. పిఇఎస్ఒ లో ప్ర‌స్తుతం మంజూరు అయినటువంటి టెక్నిక‌ల్ గ్రూప్ ‘ఎ’ కాడ‌ర్ పోస్టులు 137 గా ఉన్నాయి. ఇందులో జూనియ‌ర్ టైమ్ స్కేల్ (జెటిఎస్‌) స్థాయి అధికారుల పోస్టులు 60, సీనియ‌ర్ టైమ్ స్కేల్ (ఎస్‌టిఎస్‌) స్థాయి అధికారుల పోస్టులు 46, జూనియ‌ర్ అడ్మినిస్ట్రేటివ్ గ్రేడ్ (జెఎజి) స్థాయి అధికారుల (లెవెల్ 12) పోస్టులు 23, జెఎజి లెవ‌ల్ ఆఫీస‌ర్స్ (లెవెల్ 13) పోస్టులు 7 తో పాటు, చీఫ్ కంట్రోలర్ ఆఫ్ ఎక్స్ ప్లోజివ్స్ అనే పేరు కలిగిన సీనియ‌ర్ అడ్మినిస్ట్రేటివ్ గ్రేడ్ (ఎస్ఎజి) లెవెల్ పోస్టు ఒక‌టి ఉన్నాయి. అన్ని గ్రేడుల‌లోనూ తీవ్ర‌ స్తబ్ధతను తొల‌గించేందుకు మరియు వర్క్ ఫోర్స్ లో ధైర్యాన్ని పెంపొందించేందుకు పిఇఎస్ఒ లో గ్రూప్ ‘ఎ’ స‌ర్వీసుకు చెందిన టెక్నిక‌ల్ కాడ‌ర్ ను ఐపిఇఎస్ఎస్ పేరిట నెల‌కొల్పాల‌ని, కొత్త‌గా ఏర్పాటు చేసిన స‌ర్వీసును పున‌: వ్య‌వ‌స్థీక‌రించాల‌ని నిర్ణ‌యించ‌డ‌మైంది. ఇందులో భాగంగా లెవెల్- 13 లో 5 పోస్టుల‌ను, లెవెల్-12 లో 3 పోస్టుల‌ను పెంచుతారు; తత్సమానంగా లెవెల్-11 లో 8 పోస్టుల‌ను త‌గ్గిస్తారు కూడా.
2014-15నుంచి 2015-16వ‌ర‌కు, ఉత్పాద‌క‌త ఆధారంగా రివార్డు చెల్లించ‌డానికి వీలుగా

ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ తీసుకున్న నిర్ణ‌యం ప్ర‌కారం ప్ర‌స్తుతం అమ‌లులో ఉన్న ఉత్పాద‌క‌త ఆధారిత రివార్డు (ప్రొడ‌క్టివిటీ లింక్ డ్ రివార్డు ..పిఎల్ఆర్‌)ను కొన‌సాగిస్తారు. దీని ప్ర‌కారం 2014-15, 2015-2016 సంవ‌త్స‌రాల‌కుగాను ఓడ‌, నౌకాశ్ర‌యాల్లో ప‌ని చేసే ఉద్యోగులకు పిఎల్ఆర్‌ను చెల్లిస్తారు. 2014-15 సంవ‌త్స‌రానికిగాను ఇప్ప‌టికే దీనికి సంబంధించిన మొత్తాన్ని తాత్కాలికంగా చెల్లించి ఉంటే దాన్ని మిన‌హాయించి మిగ‌తా సొమ్మ‌ను చెల్లిస్తారు. పిఎల్ఆర్ కోసం చేసే వ్య‌యాన్ని కేంద్ర ప్ర‌భుత్వం చెల్లించ‌దు. దీన్ని మేజ‌ర్ పోర్ట్ ట్రస్టులు, డాక్ లేబ‌ర్ బోర్డులే చెల్లిస్తాయి. దీని ద్వారా 44 వేల మంది కార్మికులు, ఉద్యోగులు, అధికారులు ల‌బ్ధి పొందుతారు. త‌ద్వారా నౌకాశ్ర‌యాల‌లో ఆరోగ్య‌క‌ర‌మైన వాతావ‌ర‌ణం ఏర్పడుతుంది. వ్యాపార వాణిజ్య సంబంధ బాంధ‌వ్యాలు పెరుగుతాయి. ఉత్పాద‌క‌త పెరుగుతుంది. దీనికి సంబంధించిన స‌మాచారాన్ని వెంట‌నే నౌకాశ్ర‌యాల‌కు, డాక్ లేబ‌ర్ బోర్డుల‌కు తెలియ‌జేయ‌డం జ‌రుగుతుంది. వారికి ఏ తేదీల‌లోపు పిఎల్ఆర్ చెల్లించాలో తెలియ‌జేస్తారు.
‘ప్ర‌ధాన మంత్రి సౌభాగ్య యోజ‌న’ ను ప్రారంభించిన ప్ర‌ధాన మంత్రి;  దీన్ ద‌యాళ్ ఊర్జా భ‌వ‌న్ ను దేశ ప్ర‌జ‌ల‌కు అంకితం చేశారు

‘ప్ర‌ధాన మంత్రి స‌హ‌జ్ బిజిలీ హ‌ర్ ఘ‌ర్ యోజ‌న’ లేదా ‘‘సౌభాగ్య’’ను ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లో ఈ రోజు ప్రారంభించారు. అన్ని ఇళ్ళ‌కు విద్యుత్ ను అందించాల‌న్న‌దే ఈ ప‌థ‌కం ధ్యేయం. పండిత్ దీన్ ద‌యాళ్ ఉపాధ్యాయ్ జ‌యంతి సంద‌ర్భంగా ఒఎన్‌జిసి నూత‌న భ‌వ‌నం ‘దీన్ ద‌యాళ్ ఊర్జా భ‌వ‌న్’ను ప్ర‌ధాన మంత్రి దేశ ప్ర‌జ‌ల‌కు అంకితం చేశారు. అలాగే, బ‌సీన్ గ్యాస్ క్షేత్రంలో బూస్ట‌ర్ కంప్రెస‌ర్ ఫెసిలిటీ ని కూడా ప్ర‌ధాన మంత్రి దేశ ప్ర‌జ‌ల‌కు అంకితం చేశారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ, కేంద్ర ప్ర‌భుత్వం అమలుచేస్తున్న పథకాలు అత్యంత పేద‌లకు ఏ రకంగా ప్ర‌యోజ‌నకారిగా ఉన్నదీ ప్రముఖంగా వివరించడం కోసం జ‌న్ ధ‌న్ యోజ‌న, బీమా ప‌థ‌కాలు, ముద్ర యోజ‌న, ఉజ్జ్వ‌ల యోజ‌న మ‌రియు ‘ఉడాన్’ల గురించి చెప్తూ, ఈ పథకాలు విజయవంతం అయ్యాయన్నారు. ఇదే సంద‌ర్భంలో ఆయన ప్ర‌స్తుతం విద్యుత్తు స‌దుపాయం లేన‌టువంటి సుమారు 4 కోట్ల కుటుంబాల‌కు విద్యుత్తు ను ‘ప్ర‌ధాన మంత్రి స‌హ‌జ్ బిజిలీ హ‌ర్ ఘ‌ర్ యోజ‌న’ అందిస్తుంద‌ని ప్రస్తావించారు. ఈ ప‌థ‌కానికి వ్య‌యం 16,000 కోట్ల రూపాయ‌ల‌కు పైగా ఉంటుంది. ఈ క‌నెక్ష‌న్ లను బీద‌ల‌కు ఉచితంగా అందించ‌డం జ‌రుగుతుంద‌ని ప్ర‌ధాన మంత్రి చెప్పారు. ఒక ప్ర‌జెంటేష‌న్ అండతో ప్ర‌ధాన మంత్రి ప్రసంగిస్తూ, విద్యుత్తు సౌక‌ర్యం లేన‌టువంటి 18000 పైగా ప‌ల్లెల‌లో విద్యుత్తు సౌక‌ర్యాన్ని 1000 రోజుల వ్య‌వ‌ధి లోగా స‌మ‌కూర్చాల‌ంటూ ఒక ల‌క్ష్యాన్ని తాను విధించిన సంగ‌తిని గుర్తు చేశారు. ఇప్పటికీ విద్యుతీకరించవలసిన పల్లెలు 3000 క‌న్నా త‌క్కువే మిగిలివున్నాయని ఆయన చెప్పారు. బొగ్గు కొర‌త స‌మ‌స్య‌లు తెర‌మ‌రుగైన అంశంగా ఎలా మారిందీ ఆయ‌న చెప్పుకొచ్చారు. విద్యుత్తు ఉత్పాద‌నలో అద‌న‌పు సామ‌ర్ధ్యాన్ని జోడించే అంశంలో ల‌క్ష్యాల‌ను అధిగ‌మించినట్లు వెల్లడించారు. 2022 క‌ల్లా 175 గీగా వాట్ ల ల‌క్ష్యాన్ని చేరుకొనే క్ర‌మంలో న‌వీక‌ర‌ణ యోగ్య విద్యుత్తు యొక్క స్థాపిత సామ‌ర్ధ్యాన్ని పెంచినట్లు కూడా ప్ర‌ధాన మంత్రి చెప్పారు. న‌వీక‌ర‌ణ యోగ్య శ‌క్తికి సంబంధించినంత వ‌ర‌కు పవర్ టారిఫ్ ను ఏ విధంగా గ‌ణ‌నీయంగా త‌గ్గించిందీ ఆయ‌న ఈ సంద‌ర్భంగా ప్ర‌స్తావించారు. ప్ర‌సార మార్గాల‌లో చెప్పుకోద‌గ్గ పెరుగుద‌ల‌ను సైతం న‌మోదు చేయ‌డ‌మైంది. ఉద‌య్ ప‌థ‌కం విద్యుత్తు పంపిణీ కంపెనీల న‌ష్టాల‌ను ఏ విధంగా త‌గ్గిస్తూ వ‌చ్చిందీ ప్ర‌ధాన మంత్రి తెలియజేశారు. దీనిని స‌హ‌కారాత్మ‌కమైన, స్ప‌ర్ధాత్మ‌కమైన స‌మాఖ్య విధానానికో ఉదాహ‌ర‌ణగా ఆయ‌న అభివ‌ర్ణించారు. ఉజాలా ప‌థ‌కం ఏ మేర‌కు ఆదాకు దారితీసిందీ ప్ర‌ధాన మంత్రి చాటిచెప్తూ, ఎల్ఇడి బ‌ల్బుల తాలూకు వ్య‌యం గ‌ణ‌నీయంగా దిగివ‌చ్చిందన్నారు. స‌మాన‌త్వం, సామ‌ర్ధ్యం ఇంకా మ‌న్నిక.. ఈ సూత్రం ఆధారంగా ప‌ని చేసే ఒక ఎన‌ర్జీ ఫ్రేమ్ వ‌ర్క్ అనేది ‘న్యూ ఇండియా’కు అవ‌స‌ర‌మ‌ని ప్ర‌ధాన మంత్రి చెప్పారు. కేంద్ర ప్ర‌భుత్వంలో ప‌ని సంస్కృతిలో వ‌చ్చిన మార్పు శ‌క్తి రంగాన్ని బ‌లోపేతం చేస్తున్న‌ట్లు ఆయ‌న వివ‌రించారు. ఇది ఇక మీద‌ట, యావ‌త్ దేశంలో ప‌ని సంస్కృతిని స‌కారాత్మ‌కంగా ప్ర‌భావితం చేయ‌గ‌లుగుతుంద‌ని ఆయ‌న అన్నారు.
అన్ని అంశాల ను పార్ల‌మెంట్ లో చ‌ర్చించ‌డాని కి ప్ర‌భుత్వం సిద్ధం గా ఉంద‌న్న ప్ర‌ధాన మంత్రి

పార్లమెంట్ ప్ర‌స్తుత స‌మావేశాలు అతి ముఖ్య‌మైన స‌మావేశాలు అని ప్ర‌ధాన మంత్రి శ్రీ న‌రేంద్ర మోదీ అభివ‌ర్ణించారు. రాజ్య స‌భ యొక్క 250వ స‌మావేశం మ‌రియు ఈ సంవత్సరం భార‌త రాజ్యాంగ 70వ సంవ‌త్స‌రం కావ‌డ‌మే దీని కి కార‌ణ‌ం అని ఆయ‌న తెలిపారు. నేడు పార్ల‌మెంట్ శీత‌ కాల స‌మావేశాలు ఆరంభం కావడాని క‌న్నా ముందు ప్ర‌ధాన మంత్రి ప్ర‌సార మాధ్య‌మాల ను ఉద్దేశించి ప్ర‌సంగించారు. భార‌త‌దేశాన్ని పురోగ‌తి ప‌థం లో నిల‌బెట్టడం లో ప్ర‌ధాన‌ పాత్ర ను పోషించినందుకు రాజ్య స‌భ ను ఆయ‌న ప్ర‌శంసించారు. “మిత్రులారా, ఇవి 2019వ సంవ‌త్సరం లో పార్ల‌మెంట్ యొక్క చివరి స‌మావేశాలు. అంతేకాదు, భారతదేశం యొక్క అభివృద్ధి లోను, ప్రగతి లోను ఒక కీలక పాత్ర ను పోషించినటువంటి రాజ్య సభ యొక్క 250వ స‌మావేశాలు కూడా కావ‌డం వ‌ల్ల దీని ని ఒక ముఖ్య‌మైన స‌మావేశాలు గా ప‌రిగ‌ణించ‌వలసివుంది.” న‌వంబ‌ర్ 26వ తేదీ నాడు భార‌త‌దేశం తన 70వ రాజ్యాంగ దినాన్ని జ‌రుపుకోనున్నది. భార‌త‌దేశ రాజ్యాంగాన్ని 1949వ సంవ‌త్స‌రం న‌వంబర్ 26వ తేదీ నాడు అంగీకరించడ‌ం జరిగింది. అంటే, ఈ సంవ‌త్స‌రం లో భార‌త రాజ్యాంగం 70 ఏళ్ళ ను పూర్తి చేసుకొంటోందన్న మాట.’’ భార‌త‌దేశ ఏక‌త ను, అఖండ‌త ను మ‌రియు వివిధ‌త్వాన్ని ప‌రిర‌క్షించిన ఒక గొప్ప సిద్ధాంతం గా రాజ్యాంగాన్ని ప్ర‌ధాన మంత్రి అభివ‌ర్ణించారు. “న‌వంబ‌ర్ 26వ తేదీ న మ‌నం రాజ్యాంగ 70వ దినాన్ని జ‌రుపుకోబోతున్నాం. ఆ రోజు క‌ల్లా రాజ్యాంగాన్ని స్వీక‌రించి 70 ఏళ్ళు పూర్తి అవుతాయి. ఈ రాజ్యాంగం భార‌త‌దేశం యొక్క ఏక‌త ను, అఖండ‌త ను మ‌రియు వివిధ‌త్వాన్ని నిలబెడుతున్నది. దీనిలో అంతటా భార‌త‌దేశపు శోభ ఉట్టిప‌డుతున్నది. మ‌రి ఇది దేశాని కి చోదక శ‌క్తి గా కూడా ఉంటున్నది. పార్ల‌మెంట్ వ‌ర్త‌మాన స‌మావేశాలు మ‌న రాజ్యాంగాని కి 70 సంవ‌త్స‌రాలు అయ్యాయన్న సంగ‌తి ని ప్ర‌జ‌ల కు తెలియ‌బ‌ర‌చే ఒక సాధ‌నం గా నిలవాల్సివుంది.’’ ఎంపీ ల యొక్క చ‌ర్చ‌ల లో నుండి ఉత్త‌మ‌మైన అభిప్రాయాల ను దేశం పొందగ‌లిగేటట్టుగాను, తద్వారా ఆయా ఆలోచనల ను దేశ సంక్షేమం కోసం, పురోగ‌తి కోసం వినియోగించుకోవ‌డాని కి వీలు గాను వివిధ చ‌ర్చ‌ల లో- మునుప‌టి స‌మావేశం మాదిరి గానే స‌కారాత్మ‌కం గాను మ‌రియు క్రియాశీలం గాను- పాలు పంచుకోవలసింది గా ప్ర‌ధాన మంత్రి ఎంపీలందరి కి విజ్ఞప్తి చేశారు. ‘‘గ‌డ‌చిన కొద్ది రోజుల లోను మేము దాదాపు గా అన్ని ప‌క్షాల కు చెందిన వేరు వేరు నాయ‌కుల తో భేటీ అయ్యే అవ‌కాశాన్ని ద‌క్కించుకొన్నాము. మునుప‌టి స‌మావేశాల మాదిరి గానే వ‌ర్త‌మాన స‌మావేశాలు ఎంపీలంద‌రి వద్ద నుండి స‌కారాత్మ‌క‌మైన మ‌రియు చురుకైన భాగ‌స్వామ్యాన్ని పొంద‌గ‌ల‌గాలి. ఇదివ‌ర‌క‌టి స‌మావేశాల లో మునుపు ఎరుగ‌ని కార్య‌సాధ‌న లు న‌మోదు అయ్యాయి. ఈ కార్య సిద్ధులు ప్ర‌భుత్వానికి గాని లేదా పాల‌క ప‌క్ష స‌భ్యుల కు గాని చెందిన‌వి కాదు, ఇవి యావ‌త్తు పార్ల‌మెంటు కు చెందిన‌వి అని, ఈ విజయాల కు స‌భ్యులంద‌రూ సిస‌లైన సొంత‌దారులు అని నేను స‌గ‌ర్వం గాను, బ‌హిరంగం గాను ఒప్పుకొని తీరవలసిందే. మ‌రొక్క మారు ఎంపీలందరి కి వారి క్రియాశీల భాగ‌స్వామ్యాని కి గాను నేను నా యొక్క కృత‌జ్ఞత ను వ్య‌క్తం చేస్తున్నాను. మ‌రి దేశ పురోగ‌తి కోసం ప్ర‌స్తుత స‌మావేశాలు కూడా పున‌రంకితమైన భావన తో కృషి చేస్తాయ‌ని నేను ఆశ ప‌డుతున్నాను. అన్ని అంశాల ప‌ట్ల చ‌ర్చ జ‌ర‌గాల‌ని మేము కోరుకొంటున్నాము. మనం అనుకూలం గానో లేదా ప్రతికూలం గానో గొప్పవైనటువంటి చర్చల ను చేపట్టవలసినటువంటి అవ‌స‌రం కూడా ఉంది. అది జరిగిన నాడు ఈ చ‌ర్చ‌ల లో నుండి దేశ అభ్యున్నతి కి మ‌రియు దేశ సంక్షేమాని కి ఉపయోగపడడల ఉత్తమమైన ప‌రిష్కార మార్గాలు వెలువడుతాయి. స‌భ్యులందరి కి ఇవే నా శుభాకాంక్ష‌లు.”
యుకె ప్రధానితో టెలిఫోన్ లో ప్రధాన మంత్రి సంభాషించారు

ప్ర‌ధాన మంత్రి శ్రీ న‌రేంద్ర మోదీ యునైటెడ్ కింగ్ డమ్ ప్రధాని థెరెసా మే తో మంగళవారం టెలిఫోన్ లో మాట్లాడారు. థెరెసా మే నూతన పదవీబాధ్యతలను స్వీకరించిన సందర్భంగా ఆమెను ప్రధాన మంత్రి అభినందించారు. గత నవంబరు లో తన యు కె పర్యటనను ప్రధాన మంత్రి శ్రీ మోదీ జ్ఞ‌ప్తికి తెచ్చుకొన్నారు. ఇరు దేశాల మధ్య నెలకొన్న వ్యూహాత్మక భాగస్వామ్యాన్ని మరింత బలపరచుకోవడానికి భారతదేశం కట్టుబడి ఉందని ఆయన స్పష్టంచేశారు. వేరు వేరు అంతర్జాతీయ వేదికలపైన భారతదేశాన్ని యు కె నిలకడగా సమర్థిస్తూ వస్తోందంటూ ప్రధాన మంత్రి మెచ్చుకోలు వ్యక్తం చేశారు. ప్రధాన మంత్రికి యు కె ప్రధాని థెరెసా మే ధన్యవాదాలు తెలిపారు. దృఢమైన ద్వైపాక్షిక సంబంధాలను నిర్మించుకోవడానికి, అత్యవసర అంతర్జాతీయ సవాళ్లను పరిష్కరించడంలో పరస్పర సహకారాన్ని పెంపొందించుకోవడానికి ప్రధాన మంత్రితో కలసి పనిచేయడం కోసం తాను ఎదురుచూస్తున్నానని ఆమె అన్నారు.
శ్రీగోపాల కృష్ణ గోఖలే జయంతి సందర్భం లో ఆయన కు శ్రద్ధాంజలిఘటించిన ప్రధాన మంత్రి

మహానుభావుడు శ్రీ గోపాల కృష్ణ గోఖలే జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు. ప్రధాన మంత్రి ఒక ట్వీట్ లో – ‘‘మహనీయుడు శ్రీ గోపాల కృష్ణ గోఖలే కు ఆయన జయంతి నాడు ఇదే శ్రద్ధాంజలి. మన స్వాతంత్ర్య సంగ్రామం లో ఆయన అందించినటువంటి తోడ్పాటు మరపురానిది. ప్రజాస్వామిక సిద్ధాంతాల పట్ల మరియు సామాజిక సశక్తీకరణ పట్ల ఆయన కు గల అచంచల నిబద్ధత మనకు సదా ప్రేరణ ను ఇస్తున్నది.’’ అని పేర్కొన్నారు.
శ్రీ లంక పూర్వ ప్రధాని శ్రీ రత్నసిరి విక్రమనాయకె మరణం పట్ల సంతాపం తెలిపిన ప్రధాన మంత్రి

శ్రీ లంక పూర్వ ప్రధాని శ్రీ రత్నసిరి విక్రమనాయకె మరణం పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు. “శ్రీ లంక పూర్వ ప్రధాని, చిరకాల అనుభవం కలిగిన రాజకీయ నాయకుడు శ్రీ రత్నసిరి విక్రమనాయకె మరణం పట్ల నా ప్రగాఢ సంతాపాన్ని తెలియజేస్తున్నాను” అని ప్రధాన మంత్రి తన సందేశంలో పేర్కొన్నారు.
పోఖ్ రణ్ లో ఐ ఎ ఎఫ్ విన్యాసాల ప్రదర్శనను వీక్షించిన‌ ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు రాజస్థాన్ లోని థార్ ఎడారిలో పోఖ్ రణ్ వద్ద భారతీయ వైమానిక దళ విధినిర్వహణ సామర్థ్యాల ప్రదర్శనను తిలకించారు. ‘ఐరన్ ఫిస్ట్ 2016’ పేరిట సాగిన ఈ సాధన.. సాయుధ బలగాల సర్వ సైన్యాధ్యక్షుడైన‌ రాష్ట్ర‌పతి శ్రీ ప్రణబ్ ముఖర్జీ సమక్షంలో.. జరిగింది. వైమానిక దళం ఇటు దండయాత్ర చేయడంలోను, అటు శత్రు దాడుల బారి నుంచి కాచుకోవడంలోను తనకు ఉన్న పూర్తి శ్రేణి సత్తాను ఈ సందర్భంగా ప్రదర్శించింది. ఇందులో భాగంగా వలలను ఉపయోగించుకొంటూ జరిపే విన్యాసాలు, గగన తల రక్ష‌ణ‌ విన్యాసాలు, పోరాటానికి మద్దతుగా చేపట్టే విన్యాసాలు, ఏరోబాటిక్ డిస్ ప్లే లు, బహుళవిధ కార్యకలాపాలు, ఏ విధమైనటువంటి వాతావరణానికైనా ఎదురొడ్డి నిలుస్తూ జరిపే విన్యాసాలు చోటు చేసుకొన్నాయి. ”నిప్పులు చిమ్మే వైమానిక దళం శక్తిని, ప్రవీణులైన వైమానిక దళ యోధుల యుక్తిని చూసి మా గుండెలలో గర్వం గొప్పగా ఉప్పొంగిపోయింది” అంటూ ప్రధాన మంత్రి తన మనోభావాలను ట్విటర్ లో పంచుకొన్నారు.
డెన్మార్క్ ఓపెన్ సూప‌ర్ సిరీజ్ ప్రీమియ‌ర్ 2017 లో గెలిచిన కిడాంబి శ్రీ‌కాంత్ ను అభినందించిన ప్ర‌ధాన మంత్రి

డెన్మార్క్ ఓపెన్ సూప‌ర్ సిరీజ్ ప్రీమియ‌ర్ 2017 లో భార‌తీయ బాడ్మింట‌న్ క్రీడాకారుడు కిడాంబి శ్రీ‌కాంత్ విజేత‌గా నిల‌చినందుకు ప్ర‌ధాన మంత్రి శ్రీ న‌రేంద్ర మోదీ శ్రీకాంత్ కు అభినంద‌న‌లు తెలిపారు. ‘‘అభినంద‌న‌లు కిడాంబి శ్రీ‌కాంత్. డెన్మార్క్ ఎస్ఎస్‌పి లో మీ అసాధార‌ణ విజ‌యం ప్ర‌తి ఒక్క భార‌తీయుడికి సంతోషదాయ‌క‌మే కాకుండా, గ‌ర్వ‌కార‌ణం కూడా’’ అని ప్ర‌ధాన మంత్రి త‌న సందేశంలో పేర్కొన్నారు.
భారతదేశం- ఆస్ట్రేలియా వర్చువల్ సమిట్

ప్రధాన మంత్రి శ్రీ నరేంద్ర మోదీ మరియు ఆస్ట్రేలియా ప్రధాని శ్రీ స్కాట్ మారిసన్ లు 2022వ సంవత్సరం లో మార్చి నెల 21వ తేదీ న భారతదేశం– ఆస్ట్రేలియా రెండో వర్చువల్ సమిట్ ను నిర్వహించనున్నారు. 2020వ సంవత్సరం లో జూన్ 4వ తేదీ నాడు జరిగిన చరిత్రాత్మకమైనటువంటి ఒకటో వర్చువల్ సమిట్ లో ఈ సంబంధాన్ని ఒక సంపూర్ణ వ్యూహాత్మక భాగస్వామ్యం గా ఉన్నతీకరించిన పరిణామాని కి తరువాయి గా ఈ శిఖర సమ్మేళనం చోటు చేసుకోనుంది. రాబోయే వర్చువల్ సమిట్ సందర్బం లో, నేత లు సంపూర్ణ వ్యూహాత్మక భాగస్వామ్యం లో భాగం గా వేరు వేరు కార్యక్రమాల లో పురోగతి ని పరిశీలించనున్నారు. ఈ వర్చువల్ సమిట్ కొత్త కార్యక్రమాల కు మార్గాన్ని వేయడం తో పాటు గా భారతదేశాని కి మరియు ఆస్ట్రేలియా కు మధ్య విభిన్న రంగాల లో మరింత ఎక్కువ సహకారాని కి కూడా బాట ను పరచనుంది. నేత లు వ్యాపారం, ముఖ్య ఖనిజాలు, ప్రవాసం మరియు గతిశీలత, విద్య తదితర రంగాల లో సన్నిహిత సహకారానికి వచనబద్ధత ను వ్యక్తం చేసేందుకు ఆస్కారం ఉంది. నేత లు ఉభయ పక్షాల పరస్పర హితం ముడిపడ్డ ప్రాంతీయ అంశాల ను మరియు అంతర్జాతీయ అంశాల ను కూడా చర్చించనున్నారు. ఇరు దేశాలు వాటి ద్వైపాక్షిక సంబంధాల కు కట్టబెట్టినటువంటి ప్రాముఖ్యం తో పాటు గా ప్రాంతీయ అంశాల పైన మరియు ప్రపంచ అంశాల పైన ఉభయ పక్షాల సన్నిహిత సహకారాన్ని కూడాను ఈ శిఖర సమ్మేళనం ప్రముఖం గా ప్రకటించనుంది. కోవిడ్-19 మహమ్మారి తలెత్తినప్పటికీ రెండు దేశాలు విజ్ఞ‌ానశాస్త్రం మరియు సాంకేతిక విజ్ఞ‌ానం, రక్షణ, సైబర్, క్రిటికల్ ఎండ్ స్ట్రాటజిక్ మెటీరియల్స్, జల వనరుల నిర్వహణ లకు తోడు గా ప్రభుత్వ పరిపాలన, ఇంకా గవర్నెన్స్ లు సహా విస్తృత శ్రేణి రంగాల లో సన్నిహిత సహకారాన్ని కొనసాగించాయి. ఈ విధం గా భారతదేశం–ఆస్ట్రేలియా సంపూర్ణ వ్యూహాత్మక భాగస్వామ్యం ఒక చక్కటి పురోగతి ని నమోదు చేసింది. ప్రధాన మంత్రి శ్రీ నరేంద్ర మోదీ మరియు ప్రధాని శ్రీ స్కాట్ మారిసన్ లు కోవిడ్-19 మహమ్మారి ప్రబలిన అనంతరం 2021 సెప్టెంబరు లో వాశింగ్ టన్ డిసి లో క్వాడ్ నేత ల శిఖర సమ్మేళనం జరిగిన సందర్భం లో మొట్టమొదటి సారి గా ఒకరి తో మరొకరు ముఖాముఖి సమావేశమయ్యారు. అటు తరువాత అదే సంవత్సరం లో నవంబరు నెల లో సిఒపి26 జరిగిన సందర్భం లో గ్లాస్ గో లో ఇన్ ఫ్రాస్ట్రక్చర్ ఫార్ రిజిలియంట్ ఐలండ్ స్టేట్స్ (ఐఆర్ఐఎస్) ను వారు సంయుక్తం గా ప్రారంభించారు.
కాబూల్ లో అఫ్గాన్ పార్లమెంట్ నూతన భవన నిర్మాణానికి రూ.969 కోట్లతో సవరించిన వ్యయ అంచనా

కాబూల్ లో అఫ్గాన్ పార్లమెంట్ భవన నిర్మాణ పనులను పూర్తి చేయడానికి సంబంధించి రూ.969 కోట్లతో సవరించిన వ్యయ అంచనా కు కేంద్ర మంత్రివర్గం ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ప్రాజెక్టు కింద అఫ్గానిస్తాన్ దేశానికి ఆ దేశ సంప్రదాయాలు, విలువలను దృష్టిలో ఉంచుకొని ఒక కొత్త పార్లమెంట్ భవనాన్ని పూర్తిగా నిర్మించి ఇవ్వాల్సి ఉంది. అఫ్గానిస్తాన్ పునర్నిర్మాణ, పునరావాస ప్రక్రియలలో పాలు పంచుకొంటూ భారతదేశం చేస్తున్న కృషిలో ఈ నూతన పార్లమెంట్ భవన నిర్మాణం ఒక భాగం. అఫ్గానిస్తాన్ లో ప్రజాస్వామ్యాన్ని పునర్నిర్మించి, పటిష్టపరచడంలో భారతదేశం పోషిస్తున్న భూమికకు ఈ ప్రాజెక్టు ఒక ఉదాహరణ. అఫ్గాన్ పార్లమెంట్ భవన నిర్మాణం 2015 డిసెంబరు లో పూర్తి అయింది. ఇప్పుడు శబ్దగ్రహణ వ్యవస్థ, ఫర్నిచర్ ను అమర్చడం సహా తుది మెరుగులు దిద్దే పని సాగుతోంది. 2016 మార్చి 31కల్లా ఈ పార్లమెంట్ భవనాన్ని అఫ్గాన్ పాలనా యంత్రాంగానికి అప్పగిస్తారు. నేపథ్యం : ఈ ప్రాజెక్టు పనులను 2015 డిసెంబరు 25న భారతదేశ ప్రధాన మంత్రి, అఫ్గానిస్తాన్ అధ్యక్షుడు కలసి ప్రారంభించి, జాతికి అంకితం చేశారు. కొత్త ప్రాంగణ ప్రారంభ సందర్భంగా మిశ్రానో జిర్గా (ఎగువ సభ), వొలేసీ జిర్గా (దిగువ సభ)ల సభ్యులను ఉద్దేశించి ప్రధాన మంత్రి ప్రసంగిస్తూ, దేశంలో ప్రజాస్వామ్యం స్థిరపడిన సందర్భంగా అఫ్గానిస్తాన్ ప్రజలకు, వారు ఎన్నుకున్న ప్రజా ప్రతినిధులకు శుభాభినందనలు తెలియజేశారు.
మేధోసంపత్తి రంగంలో సహకారం కోసం భారతదేశానికి, యునైటెడ్ కింగ్ డమ్ (యుకె)కు మధ్య ఎమ్ ఒ యు కు ఆమోదం తెలిపిన మంత్రిమండలి

మేధోసంపత్తి (ఐ పి) రంగంలో సహకారం కోసం భారతదేశానికి, యునైటెడ్ కింగ్ డమ్ (యుకె)కు మధ్య అవగాహనపూర్వక ఒప్పందం పత్రం (ఎమ్ ఒ యు) కు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు.ఈ ఎమ్ ఒ యు పై 7.11.2016 నాడు సంతకాలు జరిగాయి. మేధో సంపత్తి రంగంలో స్వయం చాలక యంత్ర విధానం (ఆటోమేషన్), నూతన దస్తావేజు లేఖనం మరియు సమాచార వ్యవస్థలను అభివృద్ధిపరచడంలో సహకారాన్ని పెంపొందించడం మరియు తత్సంబంధిత సహకారాన్ని ఇనుమడింపచేయడం కోసం విస్తృత‌ శ్రేణితో కూడిన, ఇంకా వశ్య యంత్ర రచనకు ఈ ఎమ్ ఒ యు తోడ్పడుతుంది. శిక్షణ కార్యక్రమాలలో సమన్వయానికి, నిపుణుల రాకపోకలకు, సాంకేతిక విజ్ఞాన ఆదాన ప్రదానాలకు మరియు అవుట్ రీచ్ యాక్టివిటీస్ కు ఈ ఎమ్ ఒ యు ఒక అవకాశాన్ని కల్పిస్తుంది. ఎమ్ ఒ యు అమలులోకి వస్తే పేటెంట్ దరఖాస్తులను పరీక్షించడానికి సంబంధించిన ఆఫీస్ ఆఫ్ కంట్రోలర్ జనరల్ ఆఫ్ పేటెంట్స్, డిజైన్స్ & ట్రేడ్ మార్క్ స్ యొక్క సామర్థ్యం పెంపొందుతుంది. పర్యవసానంగా నవకల్పనపై సకారాత్మక ప్రభావం ప్రసరించగలదు.